**ჯორდან ბრიუსტერი** (ინგლ. Jordana Brewster; დ. 26 აპრილი, 1980) — ამერიკელი მსახიობი და მოდელი. მისი სამსახიობო დებიუტი შედგა 1995 წელს, სატელევიზიო სერიალის, *ყველა ჩემი შვილის* ეპიზოდში და შემდეგ მიიღო ნიკი მუნსონის განმეორებადი როლი ფილმში *როგორც მსოფლიო იქცევა.* მისი პირველი როლი მხატვრულ ფილმში იყო რობერტ როდრიგესის საშინელებათა სამეცნიერო ფანტასტიკაში *ფაკულტეტი* (1998).

დიდ წარმატებას მიაღწია მია ტორეტოს როლით, ფილმში *ფორსაჟი* (2001). იგივე როლით მიიღო მონაწილეობა გაგრძელებებში, *ფორსაჟი 4* (2009), *ფორსაჟი 5* (2011), *ფორსაჟი 6* (2013), *ფორსაჟი 7* (2015) და კიდევ ერთხელ გაიმეორებს თავის როლს ფილმში, *F9* (2021). გადაღებულია სხვა ფილმებშიც, მათ შორისაა დრამა *უხილავი ცირკი* (2001), კომედია *DEBS* (2004) და საშინელებათა ფილმი *ტეხასური ჟლეტა ხერხით: დასაწყისი* (2006).

2012 წლიდან 2014 წლამდე ბრიუსტერმა ითამაშა TNT-ს სერიალში *დალასი.* მას ასევე ჰქონდა ხუთი ეპიზოდი დენიზ ბრაუნის როლით, FX-ს ნამდვილი დანაშაულის სერიალში, *ამერიკული კრიმინალური ისტორია* (2016). მან ცოტა ხნის წინ ითამაშა დოქტორ მორინ კეიჰილის როლი Fox-ის დრამაში, *სასიკვდილო იარაღი* (2016–2018).

ადრეული ცხოვრება
----------------

ჯორდანა ბრიუსტერი დაიბადა პანამაში, 1980 წლის 26 აპრილს. ორი ქალიშვილიდან უფროსია. მისი დედა, მარია ჟოაო ყოფილი საცურაო კოსტუმების მოდელია ბრაზილიიდან, რომელიც 1978 წლის *Sports Illustrated– ის* გარეკანზე გამოჩნდა, ხოლო მამა, ალდენ ბრიუსტერი, ამერიკული ინვესტიციის ბანკირია.  მისი მამის ბაბუა, კინგმან ბრიუსტერ უმცროსი იყო იელის უნივერსიტეტის პრეზიდენტი (1963-1977) და შეერთებულ შტატებში აშშ-ს ელჩი დიდ ბრიტანეთში (1977-1981). ბრიუსტერი მეიფლაუერის მგზავრების უილიამ ბრუსტერისა და ედვარდ დოტის პირდაპირი შთამომავალია.  მან 10 წლის ასაკში დატოვა ბრაზილია, საცხოვრებლად გადავიდა მანჰეტენზე, ნიუ იორკში, სადაც სწავლობდა წმინდა გულის მონასტერში და დაამთავრა პროფესიული ბავშვთა სკოლა. ბრუსტერმა 2003 წელს დაამთავრა იელის უნივერსიტეტი ინგლისურის ბაკალავრის ხარისხით.

კარიერა
-------

ბრუსტერის დებიუტი შედგა სატელევიზიო სერიალებში. ერთჯერადად გამოჩნდა ''ყველა ჩემი შვილის'' სერიალში, ანიტა სანტოსის როლით.  შემდეგ მან შეასრულა მეამბოხე ქალიშვილის ნიკი მუნსონის განმეორებადი როლი სერიალში, *როგორც სამყარო იქცევა*. 1995 წლიდან 2001 წლამდე მან სერიალის 104 ეპიზოდში მიიღო მონაწილეობა. მისი როლის შესრულებისთვის, იგი ნომინირებული იყო წარჩინებული მოზარდის შემსრულებელზე 1997 წლის Soap Opera Digest Awards-ზე. მისი პირველი კინოროლი იყო რობერტ როდრიგესის საშინელებათა სამეცნიერო ფანტასტიკურ ფილმში *"ფაკულტეტი"* (1998), რომელიც კევინ უილიამსონმა დაწერა და სადაც ასევე თამაშობენ ელიას ვუდი, ჯოშ ჰარტნეტი და კლო დუვალი. ფილმი არის უცნაური მოვლენების შესახებ, რომელიც ოჰაიოს საშუალო სკოლის პედაგოგებს ეხება. ბრიუსტერმა ითამაშა პოპულარული გულშემატკივართა კაპიტნის და სტუდენტური ნაშრომის მთავარი რედაქტორის როლი.  ფილმმა მიიღო არაერთგვაროვანი მიმოხილვა, მაგრამ ჩრდილოეთ ამერიკის მაშტაბით აიღო დაახლოებით 40 მილიონი აშშ დოლარი. 1999 წელს იგი ჯულია სტაილზთან და ჯერი ო'კონეთან ერთად გამოჩნდა NBC-ს სატელევიზიო მინისერიაში, სახელწოდებით *"60-იანი წლები"* , სადაც მან ითამაშა აქტივისტი სტუდენტი. 

 ბრიუსტერი *ფორსაჟი 4-ის* პრემიერაზე, 2009 წელს
ბრიუსტერმა ითამაშა კამერონ დიასთან და კრისტოფერ ეკკლსტონთან ერთად დამოუკიდებელ დრამაში *უჩინარი ცირკი* (2001) ფილმის პრემიერა შედგა სანდენსის კინოფესტივალზე და მიიღო შეზღუდული თეატრალური გამოსვლა. მან განსაკუთრებულ წარმატებას მიაღწია 2001 წელს, როდესაც მან მია თორეტოს როლი შეასრულა ვინ დიზელისა და პოლ უოკერის წინააღმდეგ, ფილმში, *ფორსაჟი*. რადგან მას არ ჰქონდა მართვის მოწმობა, მას გადაღებების დროს მოუხდა მანქანის ტარების სწავლა. ფილმმა კომერციულად დიდი წარმატება მოიპოვა, ფილმის შემოსავალი მსოფლიოს მასშტაბით, 207 მილიონი იყო. 

2016 წლის ივნისში ადამიანის უფლებათა კამპანიამ გამოაქვეყნა ვიდეო, ორლანდოში ღამის კლუბში დახვრეტილ მსხვერპლთა პატივსაცემად; ვიდეოში ბრიუსტერმა და სხვებმა მოყვეს იქ მოკლულთა ადამიანების ისტორიები.

პირადი ცხოვრება
---------------

ბრიუსტერი და კინო და სატელევიზიო პროდიუსერი ენდრიუ ფორმა ერთმანეთს შეხვდნენ *ტეხასის ჯაჭვების ხოცვა-ჟლეტის* გადასაღებ მოედანზე. 2006 წლის 4 ნოემბერს გამოაცხადეს მათი ნიშნობის შესახებ და ბაჰამის კუნძულებზე დაქორწინდნენ 2007 წლის 6 მაისს. მათ ჰყავთ ორი ვაჟი, ჯულიანი  და როუანი. ბრიუსტერმა განქორწინების შესახებ განცხადება 2020 წლის შუა რიცხვებში შეიტანა.

რესურსები ინტერნეტში
--------------------

ვიკისაწყობში არის გვერდი თემაზე:
***ჯორდან ბრიუსტერი***

* 

* ჯორდან ბრიუსტერი — კინოფილმების ინტერნეტ-მონაცემთა ბაზა (ინგლისური)
* ჯორდან ბრიუსტერიTwitter-ზე
* Jordana Brewster official website (archived copy)

სქოლიო
------

1. ↑  Jordana Brewster profile. E! Online.  დაარქივებულია ორიგინალიდან — თებერვალი 10, 2007. ციტირების თარიღი: მარტი 15, 2021.
2. ↑  Jordana Brewster on Working With the Late Paul Walker on 'The Fast and the Furious'. Boston Common.  დაარქივებულია ორიგინალიდან — აპრილი 10, 2015. ციტირების თარიღი: April 4, 2015
3. ↑  „All My Children Actors, Past and Present". *Connecticut Post*. April 16, 2011. ციტირების თარიღი: April 4, 2015.
4. ↑  Lawrence Van Gelder (December 25, 1998). „The Faculty (1998)". *The New York Times*. ციტირების თარიღი: April 4, 2015.
5. ↑  49 Celebrities Honor 49 Victims of Orlando Tragedy | Human Rights Campaign. Hrc.org.  დაარქივებულია ორიგინალიდან — აგვისტო 23, 2016. ციტირების თარიღი: მარტი 15, 2021.
6. ↑  Rothaus, Steve (June 12, 2016). „Pulse Orlando shooting scene a popular LGBT club where employees, patrons 'like family'". *The Miami Herald*. ციტირების თარიღი: June 15, 2016.
7. ↑  Brewster and Form's representative in Finn, Natalie.  (September 10, 2013) Jordana Brewster Welcomes a Baby Boy With Husband Andrew Form—Find Out His Name!. E! News. *ციტატა:* „...are excited to announce the birth of their son, Julian Brewster-Form. They welcomed their son via surrogate. The parents are overjoyed." ციტირების თარიღი: September 13, 2015
8. ↑  'Fast & Furious' Star Jordana Brewster Files for Divorce. TMZ.com (July 7, 2020). *ციტატა:* „Jordana Brewster ... filed in Los Angeles County Superior Court last week to divorce film producer Andrew Form after more than 13 years of marriage." ციტირების თარიღი: July 8, 2020